Μίρζα Μπέγκιτς

Ο Μίρζα Μπέγκιτς (Μπιέλινα, 9 Ιουλίου του 1985) είναι Σλοβένος με βοσνιακή καταγωγή πρώην διεθνής καλαθοσφαιριστής. Έχει ύψος 2,16 μέτρα και αγωνιζόταν στη θέση του σέντερ.

 Ο Μίρζα Μπέγκιτς έκανε τα πρώτα του μπασκετικά βήματα στη Σλόμποντα Τούζλα της Βοσνίας. Το 2002 μεταπήδησε στην Κόπερ, στην οποία παρέμεινε για δύο μήνες. Στη συνέχεια μεταγράφηκε στην ομάδα νέων της Ούνιον Ολύμπια στην οποία αγωνίστηκε μέχρι το καλοκαίρι του 2003. Στη συνέχεια πήρε μεταγραφή στην Τρίγκλαφ Κράνι, ομάδα της Βοσνίας, στην οποία παρέμεινε μέχρι το τέλος της σεζόν 2003-04. Το 2004 μεταπήδησε στην Ιταλία και την Βίρτους Μπολόνια, ωστόσο την πρώτη του σεζόν δόθηκε δανεικός στην βελγική Χούι Μπάσκετ. Στο τέλος της σεζόν 2005-06 αφέθηκε ελεύθερος από την ιταλική ομάδα και επέστρεψε στη Σλοβενία για λογαριασμό της Γκέοπλιν Σλόβαν στην οποία αγωνίστηκε για ένα χρόνο. Στις 30 Ιουλίου του 2007 ο Μίρζα Μπέγκιτς υπέγραψε συμβόλαιο διετούς διαρκείας με την Ούνιον Ολύμπια και πραγματοποίησε το επίσημο ντεμπούτο του στην Ευρωλίγκα στις 24 Οκτωβρίου του 2007 με αντίπαλο την ιταλική Μοντεπάσι Σιένα. Με την ομάδα της Σλοβενίας κατέκτησε ισάριθμα νταμπλ το 2008 και 2009. Μετά την Ούνιον Ολύμπια, ο Μπέγκιτς έκανε ένα πέρασμα από τη Λιθουανία και τη Ζάλγκιρις Κάουνας και στις 19 Ιανουαρίου του 2011 υπέγραψε συμβόλαιο δυόμιση ετών με την ισπανική Ρεάλ Μαδρίτης.Στο τέλος της σεζόν 2012-13 ο Μίρζα Μπέγκιτς κατέκτησε με τη Ρεάλ Μαδρίτης το Πρωτάθλημα Ισπανίας ενώ έφτασε και στον τελικό της Ευρωλίγκα, στον οποίο η ισπανική ομάδα ηττήθηκε από τον Ολυμπιακό Πειραιώς. Στις 20 Ιουλίου του 2013, ο Μπέγκιτ έμεινε ελεύθερος από τη Ρεάλ Μαδρίτης και ο Ολυμπιακός του πρότεινε συμβόλαιο διετούς διαρκείας, το οποίο και αποδέχθηκε. Μάλιστα, με τον Ολυμπιακό κατάφερε να κατακτήσει λίγο καιρό μετά την υπογραφή του συμβολαίου του και τον πρώτο του διεθνή τίτλο, καθώς η ομάδα του Πειραιά νίκησε σε διπλό αγώνα την Πινιέιρος Σκάι στα πλαίσια του Διηπειρωτικού Κυπέλλου Καλαθοσφαίρισης. Ωστόσο, οι συνεχείς τραυματισμοί του σε συνδυασμό με το γεγονός ότι δεν πραγματοποιούσε πολλές συμμετοχές με την ερυθρόλευκη φανέλα, οδήγησαν τη διοίκηση του Ολυμπιακού Πειραιώς στη διακοπή του συμβολαίου του.Στις 1 9 Νοεμβρίου 2014 και μετά από ένα μικρό πέρασμα τριών μηνών από την Ολίμπια, Ο Μπέγκιτς συμφωνεί με την Λαμποράλ Κούτσα. Εκεί είχε κατά μέσο όρο 6,5 πόντους και 4,4 ριμπάουντ Στις 7 Δεκεμβρίου 2015 και αφού έχει περάσει λίγες μέρες στην προετοιμασία των Νιου Ορλίνς Πέλικανς, υπογράφει συμβόλαιο με την Μπιλμπάο, συνεχίζοντας την καριέρα του στην Ισπανία. Στη σεζόν μέτρησε κατά μέσο όρο 8.3 πόντους και 3.3 ριμπάουντ. Στις 27 Ιουλίου 2016, ανακοινώνεται από την κροατική Τσεντεβίτα. Στην Τσεντεβίτα, είχε κατά μέσο όρο 5,2 πόντους και 3,5 ριμπάουντ στην Αδριατική λίγκα, ενώ στο πρωτάθλημα της χώρας είχε 6,1 πόντους και 3,9 ριμπάουντ. Στις 13 Αυγούστου 2017, μετακομίζει στο πρωτάθλημα του Ιράν για την Πετροχίμι.Τον Ιανουάριο του 2018, συμφωνεί και επιστρέφει για τρίτη φορά στην καριέρα του στην Ολίμπια της Σλοβενίας με την οποία κατακτά το εγχώριο πρωτάθλημα. Στις 15 Ιουλίου 2019, συμφώνησε με την Μόρναρ από το Μαυροβούνιο και αγωνίστηκε στην Αδριατική Λίγκα.Στις 21 Σεπτεμβρίου 2020, ανακοίνωσε ότι αποσύρεται από την ενεργό δράση, σε ηλικία 35 ετών και μετά από 17 χρόνια καριέρας. Ο Μίρζα Μπέγκιτς ήταν μέλος της Εθνικής ομάδας Κ20 της Σλοβενίας και υπήρξε διεθνής με την Εθνική ομάδα Σλοβενίας των Ανδρών. Με τη Σλοβενία αγωνίστηκε και στο Ευρωμπάσκετ του 2011, βγαίνοντας πρώτος στις τάπες της διοργάνωσης. Ολίμπια 3x Πρωτάθλημα Σλοβενίας: (2008, 2009, 2018) 2x Κύπελλο Σλοβενίας: (2008, 2009) Ζάλγκιρις Κάουνας Βαλτική Λίγκα: (2010) Ρεάλ Μαδρίτης Πρωτάθλημα Ισπανίας: (2013) Κύπελλο Ισπανίας: (2012) Σούπερ Καπ Ισπανίας: (2012) Ολυμπιακός Διηπειρωτικό Κύπελλο: (2013) Τσεντεβίτα Πρωτάθλημα Κροατίας: (2017) Κύπελλο Κροατίας: (2017) 2x Σλοβένικο All Star Game: (2007, 2008) Λιθουανικό All Star Game: (2010) Πρώτος στις τάπες στην Ευρωλίγκα: (2011) Ανακοίνωσε Μπέγκιτς ο Ολυμπιακός Mirza Begic, στατιστικά στοιχεία αθλητή στον επίσημο ιστότοπο της Euroleague Basketball (Αγγλικά).